Ego Manasses, Dei gratia Lingonensis episcopus, notum volo fieri tam futuris quam presentibus quod Hugo Curesboch et Petrus, frater ejus, dederunt in elemosinam fratribus Templi quicquid habebant apud villam que dicitur Nuit; dederunt etiam isdem (sic) fratribus terram de Forsun; terram des Astez, sicut ipsi fratres excolebant; terram Chalme de Piro; terram de Corvea, sicut Gaufridus de Arran tenebat; dederunt insuper dictis fratribus duos homines cum omni posteritate sua, Germanum videlicet et Constantinum. Hujus rei testes sunt: Milo, abbas Quinciaci; Aimo, castellanus de Bresmuro; Gaufridus de Arran. Actum, anno incarnati Verbi Mº Cº LXXXº sexto.